PROGNOSE.ETS.MULT (på engelsk: FORECAST.ETS.MULT)

Indhold

# Funktionen PROGNOSE.ETS.MULT (på engelsk: FORECAST.ETS.MULT)

Beregner den/de multiplikative prognose(-r) (fremtidige værdier) baseret på historiske data med brug af ETS eller EDS algoritmer. EDS bruges når argumentet periode_længde er 0, ellers bruges ETS.

Eksponentiel udglatning er en metode til at udglatte reelle værdier i en tidsserie for at forudsige mulige fremtidige værdier.

Eksponentiel triple udglatning (ETS) er et sæt algoritmer, hvor både tendens og periodisk (sæsonmæssig) indvirkninger behandles. Eksponentiel dobbelt udglatning (EDS) er en algoritme som ETS, men uden periodiske indvirkninger. EDS fremstiller lineære forudsigelser.

Find mere information i engelsk Wikipedia om Exponential smoothing algorithms.

PROGNOSE.ETS.MULT beregner med modellen

prognose = (basisværdi + trend*∆x) * periodisk_afvigelse.

### Syntaks

PROGNOSE.ETS.MULT(mål, værdier, tidslinje, [periodelængde], [datafuldførelse], [sammendrag])

mål (obligatorisk): En dato, et tidspunkt eller numerisk enkelt værdi eller område. Datapunktet/området, som der skal forudsiges for.

værdier (obligatoriske): En numeriske matrice eller område. Værdier er de historiske værdier, som du vil forudsige de næste punkter for.

tidslinje (obligatorisk): En numerisk matrix eller et område. Tidslinje (x-værdi) området til historiske værdier.

Tidslinjen behøver ikke at være ordnet, funktionerne vil sortere den til beregninger.
Tidslinjens værdier skal have ensartede mellemrum.
Hvis der ikke kan ses en konstant afstand på den ordnede tidslinje, returnerer funktionerne fejlen #NUM!
Hvis tidslinjens og de historiske værdiers områder ikke har den samme størrelse, returnerer funktionerne fejlen #N/A.
Hvis tidslinjen indeholder mindre end 2 dataperioder, returnerer funktionerne fejlen #VALUE!

periode_længde (valgfri): En numerisk værdi >= 0, standarden er 1. Et positivt heltal, der indikerer antallet af stikprøver i en periode.

En værdi på 1 indikerer, at Calc skal bestemme antallet af stikprøver i en periode automatisk,
En værdi på 0 indikerer ingen periodisk eftekter, en forudsigelse beregnes med EDS-algoritmer.
For alle andre positive værdier beregnes forudsigelser med ETS-algoritmer.
For værdier, som ikke er et positivt heltal, vil funktionerne returnere en #NUM!-fejl.

data_fuldførelse (valgfri): en logisk værdi SAND eller FALSK, et numerisk 1 eller 0, standard er 1 (SAND). En værdi på 0 (FALSK) vil tilføje de manglende datapunkter med nul som historisk værdi. En værdi på 1 (SAND) vil tilføje de manglende datapunkter ved at interpolere mellem de tilstødende datapunkter.

Selv om tidslinjen kræver et fast mellemrum mellem datapunkterne, understøtter funktionen op til 30% manglende datapunkter og vil tilføje dem.

sammendrag (valgfri): en numerisk værdi fra 1 til 7, med standard 1. Parameteret sammendrag angiver, hvilken metode der skal anvendes til at sammendrage identiske tidsværdier:

Sammendrag | Funktion
--- | ---
1 | MIDDEL
2 | TÆL (på engelsk: COUNT)
3 | TÆLV
4 | MAKS
5 | MEDIAN
6 | MIN
7 | SUM

Selv om tidslinjen kræver et konstant mellemrum mellem datapunkter, vil funktionerne samle flere punkter, som har det samme tidsstempel.

#### Eksempel

Tabellen herunder indeholder en tidslinje og dens tilknyttede værdier:

| A | B
1 | Tidslinje | Værdier
--- | --- | ---
2 | 01/2013 | 112
3 | 02/2013 | 118
4 | 03/2013 | 132
5 | 04/2013 | 100
6 | 05/2013 | 121
7 | 06/2013 | 135
8 | 07/2013 | 148
9 | 08/2013 | 148
10 | 09/2013 | 136
11 | 10/2013 | 119
12 | 11/2013 | 104
13 | 12/2013 | 118

=PROGNOSE.ETS.MULT(DATO(2014;1;1);Værdier;Tidslinje;1;SAND();1)

Returnerer 131,71437427439, den multiplikative prognose for januar 2014 baseret på områderne kaldet Værdier og Tidslinje ovenfor, med et eksempel pr. periode, ingen manglende data og MIDDEL som sammendragsfunktion.

=PROGNOSE.ETS.MULT(DATO(2014;1;1);Værdier;Tidslinje;4;SAND();7)

Returnerer 120,747806144882, den multiplikative prognose for januar 2014 baseret på områderne kaldet Værdier og Tidslinje ovenfor, med periodelængden 4, ingen manglende data og SUM som sammendragsfunktion.

#### Tekniske oplysninger

Denne funktion er tilgængelig siden LibreOffice 5.2.

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.LIBREOFFICE.FORECAST.ETS.MULT

Relaterede emner

Wiki-side for funktionen PROGNOSE.ETS.MULT (på engelsk: FORECAST.ETS.MULT).

Se også: PROGNOSE.ETS.ADD (på engelsk: FORECAST.ETS.ADD), PROGNOSE.ETS.STAT.ADD (på engelsk: FORECAST.ETS.STAT.ADD), PROGNOSE.ETS.STAT.MULT (på engelsk: FORECAST.ETS.STAT.MULT), PROGNOSE.ETS.PI.ADD (på engelsk: FORECAST.ETS.PI.ADD), PROGNOSE.ETS.PI.MULT (på engelsk: FORECAST.ETS.PI.MULT), PROGNOSE.ETS.SÆSON (på engelsk: FORECAST.ETS.SEASONALITY), PROGNOSE (på engelsk: FORECAST), PROGNOSE.LINEÆR (på engelsk: FORECAST.LINEAR)