Sprog (Indstillinger)

Indhold

# Generelt

Angiver standardsprog og visse andre sprogindstillinger for dokumenter.

For at tilgå denne kommando...

Vælg LibreOffice ▸ IndstillingerFunktioner ▸ Indstillinger ▸ Sprog og sprogindstillinger ▸ Generelt.

Nogle indstillinger kan ikke nulstilles automatisk, når de er redigeret. Nulstil enten ændringerne manuelt eller klik på Annullér og åbn dialogen Indstillinger igen.

## Sprog for

### Brugergrænseflade

Vælg sproget som skal vises i brugergrænsefladen, for eksempel menuer, dialoger og hjælpefiler. Du skal have mindst en ekstra sprogpakke eller en flersproget udgave af LibreOffice.

Indtastningen "Standard" vælger operativsystemets brugergrænseflades sprog. Hvis dette sprog ikke er tilgængeligt i LibreOffice installationen, er LibreOffice installationens sprog standardsprog.

Hvis sproget, du leder efter, ikke er på listen, så hent den tilsvarende sprogpakke fra LibreOffice-hjemmesiden.

### Sprogindstilling

Angiver sprogindstillingen for landet. Dette har indflydelse på visning af tal, valuta og måleenheder.

Punktet "Standard" vælger den landeindstilling, som er valgt af operativsystemet.

Ændringer i dette felt gælder straks. Dog skifter nogle formater, som blev formateret som standard, kun, hvis dokumentet indlæses påny.

### Standardvaluta

Angiver standardformatet for valuta som bruges ved valutaformat og valutafelter. Hvis du ændrer sprogindstillinger, vil standard-valuta automatisk blive ændret.

Standard er ensbetydende med valutaformatet, der er tildelt den valgte sprogindstilling.

Ændringer i feltet Standardvaluta bliver overført til alle åbne dokumenter og vil føre til tilsvarende ændringer i dialogerne og ikoner, som kontrollerer valutaformatet i disse dokumenter.

### Decimaltast på det numeriske tastatur – Samme som sprogindstilling

Specificerer decimaltegnet for tal i dit system når du trykker på den tilsvarende tast på tastaturet.

Hvis dette afkrydsningsfelt er aktiveret, bliver tegnet som vises efter "samme som sprogindstilling" indsat, når du trykker på tasten på taltastaturet. Hvis dette afkrydsningsfelt ikke er aktiveret, indsættes det tegn, som dit tastatursoftware giver.

### Dato-genkendelsesmønstre

Angiver dato-genkendelsesmønstre i den aktuelle sprogindstilling. Input i Calc-regneark og Writer-tabelceller skal matche sprogindstillingens dato-genkendelsesmønstre, før det kan genkendes som en gyldig dato.

Hvis du indtaster tal og tegn, der svarer til de definerede dato-genkendelsesmønstre, i en tabelcelle og så flytter markøren ud af cellen, genkender LibreOffice dem automatisk, konverterer inputtet til en dato og formaterer den efter sprogindstillingen.

De første mønstre blandt dato-genkendelsesmønstre bestemmes af sprogindstillingen (sat i Sprogindstillinger), men du kan ændre disse standardmønstre og tilføje flere mønstre. Brug ; til at adskille mønstrene.

Mønstre kan sammensættes efter følgende regler:

- Et mønster skal begynde med D, M eller Å og indeholde mindst to elementer med mindst et skilletegn mellem hvert element.

  Et mønster kan også indeholde alle tre, i en hvilken som helst rækkefølge.

- Y betyder år, M betyder måned og D betyder dag, uansat den valgte landeindstilling. Hver af dem må kun bruges en gang i et mønster.

- . - : / , kan bruges som skilletegn mellem og efter D, M og Y.

  Enhver kombination af skilletegn kan bruges og der kan bruges mere end et skilletegn mellem D, M og Y, men inputtet skal matche skilletegnsmønstret nøjagtigt for at blive genkendt.

- Mønstre kan kombinere forskellige skilletegn og kan indeholde et afsluttende skilletegn.

  Eksempler på gyldige mønstre er: D,Y ; Y-M ; M.D.Y ; D-M/Y ; M.D.

Hvis du ændrer Sprogindstillingen, bliver dato-genkendelsesmønstrene nulstillet til standard for den nye sprogindstilling, og alle brugerdefinerede ændringer eller tilføjelser går tabt.

Ud over de udtykkelige mønstre, der er defineret i redigeringsfeltet, genkendes input, der matcher mønstret Y-M-D, implicit og konverteres automatisk til en dato. Input, der starter med tal fra 1 til 31 fortolkes ikke i dette implicitte Y-M-D-mønster. Fra og med LibreOffice 3.5 formateres dette input som YYYY-MM-DD (ISO 8601).

For alle mønstre bliver tocifrede årsdag fortolket i henhold til indstillingen i Funktioner ▸ Indstillinger ▸ Generelt ▸ Tocifrede årstal.

## Dokumenternes standardsprog

Angiver sprogene til retskrivning, synonymordbog og orddeling.

Valg af sprog for dokumentet

Stavekontrollen til det valgte sprog fungerer kun, når du har installeret det tilsvarende sprogmodul.Et sprog på listen er markeret med et flueben, hvis stavekontrol er aktiv for sproget.

### Vestligt

Angiver hvilket sprog der benyttes ved stavekontrol af tekst med vestligt alfabet.

### Vis brugergrænsefladeelementer for østasiatiske tekster

Aktiverer understøttelse af asiatiske sprog. Du kan nu tilpasse de tilsvarende indstillinger for asiatiske sprog i LibreOffice.

Hvis du vil skrive på kinesisk, japansk eller koreansk, kan du aktivere understøttelse af disse sprog i brugergrænsefladen.

### Asiatisk

Angiver hvilket sprog der benyttes ved stavekontrol af tekst med asiatisk alfabet.

### Vis brugergrænseflade elementer til bidirektionel skrivning

Aktiverer understøttelse af komplekst tekstlayout (CTL). Du kan nu ændre indstillingerne der svarer til komplekst tekstlayout i LibreOffice.

Sprog som bruger komplekst tekstlayout (CTL)

### Komplekst tekstlayout (CTL)

Angiver sproget for stavekontrol i komplekst tekstlayout.

### Kun for det nuværende dokument

Angiver at indstillingerne for standardsprogene kun er gyldige for det aktuelle dokument.

## Udvidet sprogunderstøttelse

### Se bort fra systemets sprogvalg for indtastning

Angiver om ændringer i systemets valgte sprog/tastatur ignoreres eller ej. Såfremt det ignoreres, vil indtastninger følge følge sproget for det aktuelle afsnit – ikke det aktuelt valgte systemsprog.

Nogle indstillinger kan ikke nulstilles automatisk, når de er redigeret. Nulstil enten ændringerne manuelt eller klik på Annullér og åbn dialogen Indstillinger igen.