Indhold

# Tabeldesign

Denne sektion indeholder information om, hvordan du opretter en ny databasetabel i Designvisningen.

Åbn databasefilen, hvor du ønsker en ny tabel. Klik på ikonet Tabeller. Vælg Opret Tabel i designvisning for at oprette en ny tabel.

I designvisning, kan du nu oprette felterne til din tabel.

- Indtast nye felter i rækker fra øverst til nederst. Klik på Feltnavn cellen og indtast et feltnavn for hvert datafelt.

- Inkludér et datafelt med "primærnøgle". Base kræver en primærnøgle for at kunne rediger tabellens indhold. En primærnøgle har entydigt indhold for hver datapost. Indsæt for eksempel et numerisk felt, højreklik på den første kolonne og vælg Primærnøgle fra genvejsmenuen. Indstil Automatisk værdi til "Ja", så Base automatisk kan optælle værdien for hver ny datapost.

- Angiv Felttype i den næste celle til højre. Når du klikker i cellen, kan du vælge en felttype i kombinationsfeltet.

Hvert felt kan kun acceptere data, der svarer til den angivne felttype. Det er for eksempel ikke muligt at indtaste tekst i et numerisk felt. Memo-felter i dBASE III-format er referencer til internt håndterede tekstfiler, som kan indeholde op til 64 kB tekst.

Du kan indtaste en valgfri Beskrivelse for hvert felt. Teksten på beskrivelsen vil fremtræde som et tip på kolonneoverskrifterne i tabelvisningen.

## Feltegenskaber

Indtast egenskaber for hvert valgt datafelt. Afhængig af databasetypen er visse indtastningsfaciliteter ikke tilgængelige.

I feltet Standardværdi, indtast standardindhold for hver ny datapost. Dette indhold kan redigeres senere.

I feltet Indtastning påkrævet skal du angive om feltet kan forblive tomt.

For feltet Længde kan et kombinationsfelt vises, som giver de tilgængelige valgmuligheder.

Relaterede emner

Databaseoversigt