Vælger en ny farve

Indhold

# Valg af ny farve

LibreOffice lader dig bestemme brugerdefinerede farver med todimentionel grafik og numerisk gradient-diagram fra dialogboksen Vælg en farve.

For at tilgå denne kommando...

Vælg Formatér ▸ Flade ▸ Flade, tryk på Farve-knappen og klik på Vælg-knappen.

Tryk på knappen Farvedialog på fanebladet Belysning på dialogen 3D-effekter.

## Farvevælger-vinduet

Dialogen Vælg en farve består af fire hovedområder.

- Alternativ-knapperne vælger farvens komponent. Denne farvekomponent kan enten udtrykkes i RGB (Rød, Grøn, Blå) eller HSB (Hue, Saturation, Brightness) farvemodeller. CMYK farvemodellen kan ikke vælges og er kun med for at gøre det nemmere at indsætte farveværdier i CMYK-notation.

- Skalafeltet er til indsættelse af numeriske værdier for farvekomponenten.

- Med den lodrette farvekomponent-skydeknap kan du ændre værdien af hvert element i farven. Med det store farvede kvadrat kan du vælge en en tilnærmelsesvis værdi til farvekomponenten.

- Den vandrette bundfarve viser den nuværende farve og den nye farve, side om side.

Klik i det store farveområde til venstre for at vælge en ny farve. Ved hjælp af dette vælger-område kan du ændre to komponenter i farven som vist i RGB- eller HSB-farvemodellerne. Bemærk at disse er de to komponenter, som ikke er valgt med radioknapperne på højre side af dialogboksen.

I den højre del af bundlinjen ser du den oprindelige farve fra overordnede faneblad, Farver.

I den venstre del af bundlinjen vises det aktuelle resultat af dit arbejde i denne dialog.

LibreOffice bruger kun RGB-farvemodellen til udskrift i farve. CMYK-kontrolelementerne er der kun for at gøre det nemmere at indtaste farveværdier efter CMYK-notation.

## RGB

### Rød

Sætter komponenten Rød, der kan ændres på den lodrette skyder, og komponenterne Grøn og Blå i det todimensionelle felt Farvevælger. Tilladte værdier er 0 til 255.

### Grøn

Sætter komponenten Grøn, der kan ændres på den lodrette skyder, og komponenterne Rød og Blå i det todimensionelle felt Farvevælger. Tilladte værdier er 0 til 255.

### Blå

Sætter komponenten Blå, der kan ændres på den lodrette skyder, og komponenterne Grøn og Rød i det todimensionelle felt Farvevælger. Tilladte værdier er 0 til 255.

## Hex #

Viser og indstiller farveværdien i RGB-farvemodellen udtrykt som et hexadecimalt tal.

## HSB

### Farvetone

Sætter komponenten Farvetone (Hue), der kan ændres på den lodrette farveskyder, og komponenterne Farvemætning (Saturation) og Lysstyrke (Brightness) i det todimensionelle felt Farvevælger. Værdierne udtrykkes i grader fra 0 til 359.

### Mætning

Sætter komponenten Farvemætning (Saturation), der kan ændres på den lodrette farveskyder, og komponenterne Farvetone (Hue) og Lysstyrke (Brightness) i det todimensionelle felt Farvevælger. Værdierne udtrykkes i procent (0 til 100).

### Lysstyrke

Sætter komponenten Lysstyrke (Brightness), der kan ændres på den lodrette farveskyder, og komponenterne Farvetone (Hue) og Farvemætning (Saturation) i det todimensionelle felt Farvevælger. Værdierne udtrykkes i procent (0 til 100).

## CMYK

### Turkis

Indstil den cyanfarveværdi som udtrykt i CMYK-farvemodellen.

### Magentarød

Indstil den magenta farveværdi som udtrykt i CMYK-farvemodellen.

### Gul

Indstil den gule farveværdi som udtrykt i CMYK-farvemodellen.

### Sort

Indstil den sorte farveværdi eller tast (sort) som udtrykt i CMYK-farvemodellen.